23. psalm. Davidi laul. Issand on mu karjane, mul ei ole millestki puudu. Külluslikel aasadel laseb Ta mul puhata, rahuvetele juhib mind. Ta rahustab mu hinge, juhib mind sirgetel teedel Oma Nime pärast. Isegi kui käin surmavarju orus, ei karda ma kurja, sest Sina oled minuga, Su kepp ja Su sau trööstivad mind.  Sa katad mulle laua mu vaenlaste silma all, sa võiad mu pead õliga, mu karikas on täis. Vaid headus ja heldus järgivad mind kõik mu elupäevad ja ma  jään Issanda kotta, kuni kestavad mu päevad.